Aké rozlíšenie tlačiarne je najideálnejšie?
Modely tlačiarní sa vyrábajú vo viacerých rozlíšeniach. To môže byť pri mnohých digitálnych zariadeniach udávané v pixeloch, ale pri tlačiarňach sa častejšie stretnete s hodnotou uvedenou v jednotkách DPI. Rozlíšenie tlačiarne patrí k jedným z najdôležitejších parametrov pri výbere, hoci mnoho spotrebiteľov tento parameter prehliada. Rozlíšenie však zohráva podstatnú úlohu v rámci kvality i rýchlosti tlače. Niektoré tlačiarne ostávajú pri štandardnom rozlíšení 300 alebo 600 DPI. Tie kvalitnejšie ponúkajú rozlíšenie 1200 až 1440 DPI, no a a tie najkvalitnejšie a najdrahšie môžu mať rozlíšenie pokojne aj 9600 DPI. Neplatí však, že čím má tlačiareň vyššie rozlíšenie, tým je to pre vás vhodnejšia. Skratka DPI je odvodená z anglického dots pre inch, čo znamená počet bodov na palec. Tento údaj teda vyjadruje, koľko bodov dokáže tlačiareň vytlačiť v jednom riadku na dĺžkovú jednotku jedného palca (inch = 2,54 centimetra). Jednoducho povedané, určuje hustotu tlačových bodov a teda aj ostrosť (rozlíšenie) vytlačeného dokumentu. Čím vyššia je hodnota DPI, tým detailnejší a kontrastnejší bude vytlačený text či obrázok. Údaj o rozlíšení sa zvyčajne uvádza dvojrozmerným vyjadrením – vertikálnym aj horizontálnym. Pokiaľ má tlačiareň rozlíšenie 600 x 1200 DPI, znamená to, že tlačiareň vytvorí v riadku na jeden palec 600 bodov a v stĺpci pri totožnej jednotkovej dĺžke 1200 bodov. Niektoré tlačiarne disponujú len jedným údajom (napr. 300 DPI), tieto majú rovnaké vertikálne aj horizontálne rozlíšenie. Rátajte s tým, že čím má tlačiareň vyššie rozlíšenie, tým je aj vyššia jej obstarávacia cena, nehovoriac o tom, že sa spotrebuje viac atramentu, a preto je nutné častejšie dokupovanie náplní. Rovnako sa predlžuje čas nutný na spracovanie dokumentu, v čoho dôsledku bude tlač o niečo pomalšia. Zmenšením rozlíšenia sa úmerne skráti aj čas tlače, preto je na väčšinu dokumentov či obrázkov postačujúce rozlíšenie 300 DPI. Predtým, než si vyberiete vhodnú tlačiareň do domácnosti, sa zamyslite nad tým, čo budete najčastejšie tlačiť. Ak plánujete okrem textových dokumentov tlačiť aj grafy alebo nákresy, vhodnejšia bude pre vás tlačiareň s rozlíšením aspoň 600 DPI. V prípade, že chcete domácu tlačiareň využívať ako minilab na tlačenie fotografií, vyberajte z modelov, ktoré majú rozlíšenie 1200 x 2400 DPI a viac. Uvedené rozlíšenie vám poskytne dostatočnú kvalitu tlačených fotografií a nemusíte sa naháňať za prístrojom, ktorý ponúka najväčšie dostupné rozlíšenie na trhu.
Aké detektory sú vhodné pre váš konkrétny objekt, závisí od toho, čo všetko v ňom máte. Nachádzajú sa u vás rôzne cennosti, ako napr. klenoty, šperky či zberateľské predmety? Zrejme budete chcieť vyššiu mieru zabezpečenia. Pobehujú po dome deti alebo domáci miláčikovia? V tom prípade nie sú veľmi užitočné detektory pohybu, pretože pri nesprávnej kalibrácii budete dostávať mnoho falošných poplachov. Ak sú v dome počas dňa deti s opatrovateľkou, lepšou alternatívou je kamera. Budete mať prehľad o tom, čo sa deje, aj keď ste práve v kancelárii a pracujete. Chcete ochrániť svoju domácnosť pred neočakávanou udalosťou? Vsaďte na alarmy s detektormi dymu, úniku plynu či vlhkosti.